cyanic-selkie/wikianc huggingface dataset:
Combine
Combine Synth
Crab Synth er en blanding av en hodekrabbe, antguard og maskin. Disse er kun blitt sett i Half-life 2 under transporteringen til dr. Breen's kontor. Deres våpen er ent maskingevær plassert på ryggen.
Liste over Combine-teknologi
Combine bruker i handlingsforløpet i Half-Life 2 mye forskjellig teknologi for å overvåke samfunnet, samt eliminere opponerende grupper og beskytte viktige baser og produksjonssentre som Citadel og Nova Prospekt.
City Scanner er et flyvende kamera som overvåker de sivile i de gjenværende bystrøkene på jorda. City Scanneren kan distrahere ved å blende med blitzen sin, men angriper aldri. De kan også tilkalle Combine-styrker.
Shield Scanner er en alternativ, mer kompakt utgave av City Scanner. På seg bærer de gjerne Hopper Mines, som indikerer at de brukes til mer offensivt arbeid enn City Scanner.
Manhack er flyvende, små maskiner med roterende knivblader som tar utgangspunkt i å fly bort til motstandere og skjære dem med knivbladene. Tidlig i spillet kan man se at Civil Protection tar dem frem fra lomma og kaster dem ut i lufta slik at de aktiveres.
Rollermine er små, elektriske miner som ruller mot deg og gir elektrosjokk ved direkte kontakt. De tar kun skade av eksplosiver, men kan også bli sluppet i vannet eller kastet unna med Gravity Gun.
Hopper Mine er middels store miner som hopper opp og eksploderer hvis en motstander kommer i nærheten. Trikset er å løsne dem fra bakken med Gravity Gun. Når man da slipper dem ned igjen blir de en av dine allierte og reagerer mot dine motstandere samme måte som de ellers ville gjort mot deg og dine.
Hunter-Chopper er et motstandsdyktig helikopter utviklet av Combine. Hunter-Choppers blir sjeldnere sett enn Combine Gunships som bygger på den samme strategien, og tar lengre tid å eventuelt skyte ned. Det tar kun skade av eksplosiver, da med RPG-kanonen som et godt valg.
Vi har også de manuelle Turretene, som både Gordon Freeman og motstanderne hans kan bruke. Fordelen ved disse er at de aldri går tom for ammunisjon.
Eksterne lenker
Lista stworzeń ze świata Half-Life
VM i curling for menn 1996
Curling-VM for herrer 1996 ble arrangert 23. mars – 31. mars 1996 i Copps Coliseum i Hamilton i Ontario i Canada.
Eksterne lenker
WCF Statistics
Europamesterskapet i volleyball
Europamesterskapet i volleyball ble arrangert første gang i 1948 i Roma, og arrangeres annenhvert år.
Clifty Creek kraftverk
Anlegget ble bygget ut i årene 1955–1956. Brenselkilden er (sub-)bitumenøst kull. Utslippet av CO2 i 2006 var på 8,81193 mill tonn.
Arne Qvam
Qvam er utdannet maskiningeniør fra Narvik ingeniørhøgskole og har også flyteknisk utdannelse fra Flyvåpenets Tekniske Skole på Kjevik.
Qvam arbeidet i en årrekke ved Norcem, og hadde stillingen som verksdirektør fra 1976 til 1993. Han har også hatt en rekke verv i nærings- og organisasjonsliv, og har spesielt vært aktiv i musikklivet i Nord-Norge.
Han ble tildelt St. Olavs Orden i 1994, ridder 1. klasse.
Karl Johan-monumentet
«Karl Johan-monumentet» er en rytterstatue av den svensk-norske kongen Karl III Johan på Slottsplassen i Oslo. Statuen, som står foran Slottet med blikket mot Karl Johans gate, er utført av Brynjulf Bergslien. Den blei avduka 7. september 1875, på dagen 57 år etter at Karl Johan blei krona i Nidarosdomen (1818).
Statuen, som er i bronse, viser Karl Johan i svensk marskalkuniform med sverd opphengt i Serafimerordenens bånd. Kongen bærer krasjan for Serafimerordenen samt for Ridder av Sverdordenens store kors og rundt halsen Karl XIIIs orden. Hesten er nettopp stansa, og den stamper med venstre forbein, mens kongen hilser med uniformshatten, en tosnutet bikorn. På den ene sida av sokkelen, som er i grovkorning grefsensyenitt fra Oslofeltet, står inskripsjonen «"Folkets kjærlighed min belönning."». På den andre sida står det «Det norske folk reiste dette minde.».
Andre Karl Johan-monumenter
Vekselbanken på Voss (hjemplassen til Bergslien) kjøpte i 2009 en original gipsmodell av statuen på Slottsplassen. Modellen som er 80 cm høy, står i bankens lokaler.
Også i Norrköping og Örebro finnes Karl Johan-monumenter.
Riksvei 2
Riksvei 2 (Rv2) går mellom sentrum i Elverum og riksgrensen ved Morokulien i Eidskog.
Riksveien går langs Glommas østside fra Elverum til Kongsvinger, og fortsetter sørover til Sigernessjøen, for så å passere Matrand og Skotterud, før den går sørøst forbi Magnor og ender ved riksgrensen mot Sverige ved Morokulien i Eidskog kommune. I Sverige fortsetter veien som Riksväg 61 gjennom Eda, Arvika og Kil kommuner til Karlstad. Grenseovergangen ved Morokulien er etter Svinesund den mest trafikkerte grenseovergangen mellom Norge og Sverige.
Historikk
Før 1. januar 2010 var veien stamvei, etter at regionsreformen trådte i kraft har den status som riksvei. Strekningen mellom Elverum og Kongsvinger hadde betegnelsen riksvei 20 frem til september 2012, før den opprinnelige delstrekningen av riksvei 2 mellom Kløfta og Kongsvinger ble overført til europavei 16.
Silt
Silt er en finkornet jordart med en kornstørrelse som er mellom 0,002 og 0,06 mm. Silt med en kornstørrelse på 0,02–0,06 mm kalles grovsilt og er vanlig i såkalte finmoer. Andre betegnelser for silt er såkalt mojord, som har en karakteriserende partikkelstørrelse omkring 0,002–0,06 mm og består enten av kvabb (vanlig i Østerdalen og Hallingdal), koppjord (vanlig i Solør) eller mjele (vanlig på Romerike).
Siltfraksjonen er den nest fineste fraksjonen som vi får ved sikting av sedimenter. Fraksjonen som har kornstørrelse under 0,002 mm kalles leire. Silt kan enkelt skilles fra leire ved å tygge prøven – hvis det ikke kan høres en knaselyd, er det leire.
Silt er dannet ved avleiring i stille vann eller ved isens bevegelse slik som leire, og vil derfor ofte forekomme sammen med leire enten i spesielle sjikt eller blandet med leira.
Huub Duyn
Huub Duyn (født 1. september 1984 i Onderdijk, Noord-Holland) er en nederlandsk syklist. Hans karriere begynte som medlem av sykkellaget Bert Story-Pels i 2003. I 2005 syklet han for kontinental-laget Moser-AH-Trentino og fikk flere gode plasseringer, noe som gjorde det mulig å gå over til Rabobanks talentlag Rabobank Continental Team i 2006. Samme år vant han den fjerde etappen av Ronde van Vlaams-Brabant, og en etappe i Le Triptyque des Monts et Chateaux-Frasnes. Det endelige gjennombruddet kom med seieren i U23-utgaven av Paris-Tours samme år. I 2007 gikk han over i de profesjonelles rekker da han signerte kontrakten med det amerikanske laget Slipstream-Chipotle, som senere ble omdøpt til Team Garmin-Chipotle.
Han la opp etter 2019-sesongen.
Jørn Goldstein
Jørn Irving Goldstein (født 1953 i Oslo) er en norsk tidligere ishockeyspiller. Han spilte målvakt, og har vunnet NM for Manglerud/Star og Stjernen, i tillegg til 69 kamper for det norske landslaget.
Jørn Goldstein vant gullpucken i 1977, samme år som han og Manglerud/Star ble norgesmestre for første gang.
Goldstein deltok på det norske laget under Vinter-OL 1984, der han var med på å spille uavgjort 3–3 mot tittelforsvarer USA.
Som skuespiller deltok han i den norske spillefilmen Hockeyfeber (1983), regissert av Oddvar Bull Tuhus, i rollen som ishockeyspilleren Svein.
Viktor Bjarki Arnarsson
Viktor Bjarki Arnarsson (født 22. januar 1983) er en islandsk fotballspiller som spiller for KR Reykjavik. Han ble kjøpt til Lillestrøm fra den islandske klubben Vikingur i 2006. I de første sesongene fikk han lite spilletid under Tom Nordlie og ble lånt ut til Nybergsund.
Momio ApS
Momio ApS (tidligere watAgame) er et dansk IT-firma grunnlagt i 2004. Selskapet er kjent for videospillet og nettstedet goSupermodel, og har omtrentlig 25 ansatte ved sitt kontor i København. Selskapet endret navn fra watAgame til Momio ApS i februar 2017.
Mobilspill
Momio ApS gitt ut en serie spill for mobiltelefoner, blant annet Era of Eidolon-serien med fantasy-inspirerte RPG-spill (Era of Eidolon, Sterling Lake og Shirard's Fort) og spill som Badaz poker og Badaz Blackjack. Era of Eidolon ble lansert i 2004 som det første MMORPG-spillet for mobiltelefoner. Spillet hadde over 27 000 abonnenter.
Georgias fotballforbund
Georgias fotballforbund (GFF) (Georgisk: საქართველოს ფეხბურთის ფედერაცია) er særidrettsforbundet for fotball i Georgia med tilholdssted i hovedstaden Tbilisi. GFF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1936 og ble medlem av både FIFA og UEFA i 1992 like etter sin uavhengighet fra Sovjetunionen.
GFF arrangerer blant annet Umaglesi Liga (landets øverste divisjon), og den georgiske fotballcupen (det nasjonale cupmesterskapet). Nåværende fotballpresident er Domenti Sichinava.
Johannes Høsflot Klæbo
Johannes Høsflot Klæbo (født 22. oktober 1996) er en norsk langrennsløper som representerer Byåsen Idrettslag. Han har fem OL-gull og ni VM-gull og har vunnet verdenscupen i langrenn sammenlagt fire ganger.
Han vant tre gull i vinter-OL 2018 i Pyeongchang og ble med det tidenes yngste mannlige OL-vinner i langrenn. Samme sesong ble han også tidenes yngste mannlige sammenlagtvinner av verdenscupen i langrenn. Klæbo vant Tour de Ski 2018/19, også her som yngste mannlige vinner noensinne. Han vant også Tour de Ski 2021/22 og 2022/23. Han er tre ganger verdensmester fra VM 2019 i Seefeld, fra VM 2021 i Oberstdorf og fra VM 2023 i Planica. Fra VM 2017 i Lahtis har han en bronsemedalje.
Klæbo har tre gull fra junior-VM 2016, og han tok sin første verdenscupseier 18. februar 2017 på sprinten i Otepää.
2013/14
I junior-NM 2014 vant han både 15 km klassisk og 10 km fri teknikk.
Klæbo deltok på Byåsens tredjelag i 3 x 10 km stafett i NM på ski 2014, sammen med Sivert Grøtan Eriksen og Fredrik Riseth. Disse gikk inn til 15.-plass på stafetten, til tross for at alle tre var juniorer. Han vant Norgescupen i langrenn for junior 2013/14 sammenlagt, med 720 poeng, foran Mattis Stenshagen og Jonas Austad.
2014/15
I Junior-VM på ski 2015 kom han på 3.-plass i klassisk sprint, bak Fredrik Riseth og russiske Aleksandr Bakanov. Norge gikk også inn til bronse på 4 x 5 km stafett.
Han fikk gull på 4 x 5 km stafett i Junior-NM på ski 2015, der han gikk på Sør-Trøndelags førstelag. I Norgescupen i langrenn for junior 2014/15 endte han på 5.-plass sammenlagt. Han vant også NM i Mosjøen.
CFK Håndballklubb
CFK Håndballklubb (Clausenengen Håndball) er et norsk håndballag fra Kristiansund, opprettet 24. november 1964. Laget har hvite trøyer og blå shortser. Navnet CFK Håndballklubb kommer av at de startet opp som en avdeling under Clausenengen Fotballklubb, forkortet til CFK.
Se også
Clausenengen Fotballklubb avdeling Håndball ble i 2005 tatt over av Kristiansund Håndballklubb. Navnet på klubben fortsatte å være Kristiansund Håndballklubb.
Johannes Høsflot Klæbo
2015/16
I Verdenscupen i langrenn 2015/16 endte han på 110.-plass sammenlag med 16 poeng, etter at han debuterte i verdenscupen 3. februar 2016. Han kom på 68.-plass i sprintverdenscupen, og 12.-plass i U23-verdenscupen. Han kom på 73.-plass i norgescupen for seniorer, og vant norgescupen for juniorer sammenlagt med 640 poeng, foran Mattis Stenshagen og Thomas Bucher-Johannessen.
2016/17
Klæbo slo alle konkurrentene i sprinten i nasjonal åpning på Beitostølen i november 2016. Han markerte seg internasjonalt uken etter, da han vant prologen og kom på tredjeplass i det første rennet i Verdenscupen i langrenn 2016/17, i Kuusamo. I desember 2016 fikk han representere Norge i mini-touren på Lillehammer, der ble han nummer 2 sammenlagt, bare slått av Martin Johnsrud Sundby.
18. februar 2017 tok han sin første verdenscupseier da han slo Finn-Hågen Krogh og Sergej Ustjugov i sprintfinalen i Otepää. Under VM i Lahtis kom Klæbo på bronseplass på sprint fristil, etter Federico Pellegrino og Sergej Ustjugov. I lagsprint klassisk der han gikk sammen med Emil Iversen ble det fjerdeplass etter at Iversen falt fra en medaljeplass da han nærmet seg mål. På 15 km klassisk med intervallstart kom Klæbo på 15.-plass.
17. mars samme år vant han sprintcupen totalt, og ble med dét tidenes yngste vinner. 18. mars tok han sin første verdenscupseier på distanse, og 19. mars vant han minitouren og sesongavslutningen i Canada. Han vant også U-23-cupen denne sesongen.
2017/18
I den norske sesongåpningen på Beitostølen gikk Klæbo inn til andreplass på 15 kilometer klassisk, og han vant sprinten. Han leverte også gode resultater i sesongåpningen i verdenscupen, som ble arrangert i Ruka i Finland. Der vant han først sprinten, og han vant også 15 km klassisk, 15 sekunder foran Didrik Tønseth. På minitourens siste dag vant han også jaktstarten, i spurtduell mot Martin Johnsrud Sundby, og åpnet dermed verdenscupen med tre seire på tre starter.
Helgen etter deltok han på Lillehammer, hvor han gikk både sprint klassisk og 30 km skiathlon. Han fulgte opp sine tre seire fra Ruka og vant prologen. Han vant både kvart- og semifinalen før han så spurtet inn til seier i finalen. Dette ble hans fjerde seier av fire mulige i verdenscupen 2017/18. I 30 km skiathlon rykket Martin Johnsrud Sundby like før toppen på sisterunden fra det lille hovedfeltet som var igjen og fikk omtrent 10 sekunders forsprang. Klæbo klarte å ta igjen Sundby, og på oppløpet sikret 21-åringen seg sin femte verdenscupseier av fem mulige.
Klæbo vant verdenscupen i langrenn 2017/18 sammenlagt, og han vant også sprint- og U23-cupen. Han ble med dette tidenes yngste mannlige sammenlagtvinner i verdenscupen i langrenn.
2018/19
Verdenscupen startet i Ruka i Finland, hvor Klæbo kom på 2.-plass etter en miss på oppløpet. Han så til venstre, men ikke til høyre, og oppdaget derfor ikke Aleksandr Bolsjunov, som gikk forbi og vant. Så fulgte en lengre verdenscup-pause, før han stilte til start på sprintenF i Davos 15. desember, hvor trønderen innkasserte sesongens første seier.
Johannes Høsflot Klæbo ble tidenes yngste mannlige vinner av Tour de Ski i Tour de Ski 2018/19. Han holdt unna for Sergej Ustjugov i siste etappe opp «monsterbakken», og kom i mål 16,7 sekunder før russeren Klæbo vant fire etapper på vei mot sammenlagtseieren.
Klæbo vant verdenscupen i langrenn 2018/19 sammenlagt, samt U23- og sprint-cupen. Verdenscupen ble vunnet i hard konkurranse med Aleksandr Bolsjunov, og sammenlagtseieren i verdenscupen ble sikret først i det siste rennet i verdenscupfinalen i Québec.
2019/20
Verdenscupsesongen 2019/20 startet med suveren seier til Klæbo på sprint klassisk i Ruka, og han vant minitouren i Ruka sammenlagt. Han vant sprinten i Davos i fristil før jul. Klæbo kom på 3.- plass sammenlagt i Tour de Ski 2019/20 bak Aleksandr Bolsjunov og Sergej Ustjugov.
Etter Tour de Ski vant Klæbo den klassiske sprinten i prøve-VM i Oberstdorf i slutten av januar, før han tok to sprintseire i Åre og på hjemmebane i Trondheim i februar som en del av Ski Tour 2020. Han ble nummer seks sammenlagt i Ski Tour 2020.
Etter dette gikk Klæbo sisteetappen på det norske vinnerlaget under verdenscupstafetten i Lahtis, og han vant skøytesprinten i Konnerud/Drammen i begynnelsen av mars, før resten av sesongen ble avbrutt grunnet utbruddet av Korona-viruset. Klæbo kom på andreplass i verdenscupen sammenlagt og vant sprintcupen denne sesongen.
2020/21
Verdenscupsesongen 2020/21 startet i Ruka med en andreplass i sprint: Klæbo ble slått av Erik Valnes. Klæbo vant 15 km klassisk med intervallstart og minitouren i Ruka sammenlagt. Klæbo vant sprint klassisk under Norgesmesterskapet på ski 2021 i Trondheim og fikk tildelt kongepokalen.
Under VM 2021 i Oberstdorf tok han gull på sprinten og på lagsprinten der han gikk sammen med Erik Valnes. Han gikk også ankeretappen på Norges lag som tok gull på 4 × 10 km stafett. De øvrige på laget var Pål Golberg, Emil Iversen og Hans Christer Holund. Han kom også først i mål på den avsluttende femmila, foran Emil Iversen og Bolsjunov, men ble senere diskvalifisert i en kontroversiell avgjørelse der han ble dømt for å ha hindret Aleksandr Bolsjunov i inngangen til oppløpet. Bolsjunov brakk staven i duell med Klæbo, noe som førte til at Emil Iversen spurtet forbi ham, og kom i mål på andreplass. Diskvalifikasjonen ble først anket til FIS, men Klæbo trakk anken før den ble behandlet.
Klæbo ble nummer tre i verdenscupen sammenlagt, den eneste nordmannen som kom blant de ti beste etter at det norske laget stod over mange løp, deriblant Tour de Ski.
2021/22
Verdenscupsesongen 2021/22 startet i Ruka med en andreplass i sprint klassisk: Klæbo ble slått av Aleksandr Terentjev. Klæbo vant Tour de Ski 2021/22 sammenlagt etter å ha vunnet fire etappeseire: sprint fristil og sprint klassisk og 15 km fristil og 15 km klassisk med fellesstart. På 15 km klassisk med intervallstart ble Klæbo nummer fire, og på den avsluttende 10 km fristil opp alpinbakken ble Klæbo nummer fem. Seieren i Tour de Ski var Klæbos 47. verdenscupseier. Han gikk dermed forbi Bjørn Dæhlie, som endte på 46 verdenscupseire, og er dermed mestvinnende i verdenscupen i langrenn på herresiden.
I OL 2022 i Beijing mislyktes Klæbo på den innledende 30 km med skibytte. Han endte på 40.-plass, ni minutter etter vinneren Aleksandr Bolsjunov. På sprinten, som gikk i fristil, forsvarte Klæbo sitt olympiske gull fra fire år tidligere og kom opp i fire OL-gull. Han tok bronse på 15 km klassisk med intervallstart og tok sitt femte OL-gull da han forsvarte sitt gull i lagsprint, sammen Erik Valnes.
2022/23
Etter at han pådro seg en skade i hamstringen i juli 2022 var det lenge usikkert når han kunne starte å konkurrere i sesongen 2022/23. Han stod over sprinten på fredagen under Sesongåpningen i langrenn i Norge 2022, men deltok på 10 km klassisk lørdag og 10 km fri teknikk søndag, og vant begge disse distansene. Verdenscupen i langrenn 2022/23 startet i Ruka 25. november, og Klæbo vant der åpningsdistansen, som var klassisk sprint. Samme helg vant han også 10 km klassisk og 20 km fri teknikk, og vant med det sine individuelle verdenscupseire nummer 50 og 51. Han startet dermed verdenscupen med tre seire på tre renn.
Klæboe vant seks etapper i Tour de Ski 2022/23 – sprint fristil med påfølgende jaktstart, 10 km klassisk med påfølgende jaktstart, sprint klassisk og 15 km fellesstart klassisk – og han vant Tour de Ski sammenlagt for tredje gang. Klæboe har dermed 17 etappeseire. Det gjør han til mestvinnende etappevinner i Tour de Ski. Petter Northug endte på 13, og Justyna Kowalczyk og Therese Johaug har begge 14.
I VM 2023 i Planica tok Klæbo gull på sprint klassisk, han tok gull sammen med Pål Golberg på lagsprint fristil, og han gikk ankeretappen på Norges lag som tok gull på 4 × 10 km stafett. Han tok sølv på 30 km duatlon (også kalt skiatlon) og på 50 km klassisk, mens han ble nummer fire på 15 km fristil med intervallstart.
Han vant sprintverdenscupen og verdenscupen sammenlagt og kom på andreplass i distansecupen denne sesongen. 20 seire i verdenscupen i en sesong er tangering av Therese Johaugs rekord. Martin Johnsrud Sundby hadde den gamle rekorden på herresiden, med 14 seire.
Klæbo avsluttet sesongen med to NM-gull under NM del 2 på Tolga, først sikret han Byåsen IL gull på lagsprint der han gikk sammen med Martin Buvarp, deretter gikk han inn til gull på 10 km klassisk med intervallstart.
Verdensmesterskap
F = Fristil, K = klassisk stil; Tallet på 4 x 10 km stafett markerer hvilken etappe Klæbo gikk.
Verdenscupseire, individuelt
Etappeseire i Tour de Ski og andre «tour»-konkurranser ble inntil 2015 ikke regnet som verdenscupseire, men etter at en regel med tilbakevirkende gyldighet ble innført i desember 2015, teller også disse etappeseirene som verdenscupseire.
Privat
Klæbo er født i Oslo og bodde der de tidligste årene av sitt liv. Da han var fem år gammel flyttet han og familien til Trondheim. Han vokste opp i Trondheim. Han gikk på Heimdal videregående skole og er per 2019 student ved NTNU i Trondheim. Hans morfar, Kåre Høsflot, er trener, faren er hans manager og moren tar seg av det økonomiske.
Han er en del av Norges sprintlandslag og trenes, som nevnt over, av sin morfar Kåre Høsflot. Sesongen 2019/2020 var han på allroundlandslaget, og fra 2017 til 2019 var han en del av sprintlandslaget.
I mars 2019 ble Klæbo dømt til 16 dagers betinget fengsel for i desember 2018 ha forårsaket en kollisjon der en tolv år gammel jente ble skadet. Han skal ha vært uoppmerksom på at en bil hadde stanset ved et gangfelt, kjørte så inn i denne, som igjen traff jenten. Han ble også idømt en bot på 10,000 kroner og tap av førerrett i ni måneder.
Hedrum (kommune)
Fra 1978 til 1988 lå kommuneadministrasjonen i Fresjeveien 12 på Nanset, på grensen til tidligere Larvik bykommune. Det ble vedtatt å føre opp et nytt rådhus nærmere Larvik by fremfor å bygge nytt eller restaurere det eksisterende i tettstedet Hedrum, ettersom tettstedet Hedrum lå nærmere Sandefjord og betydelig mer adskilt enn resten av den tettbefolkede delen av kommunen som var på Nanset.
1. januar 1988 ble Hedrum, med 10 499 innbyggere og et areal på 264 km², slått sammen med Tjølling, Brunlanes, Stavern og Larvik kommuner til nye Larvik kommune. Hedrum utgjorde det meste av arealet og innbyggertallet i den nye storkommunen.
Hedrum historielag fikk Larvik kommunes kulturpris for 2007.
Laagendal Festivalen arrangeres på Lauvmoa – stedet er Vestmo gård – cirka seks kilometer fra Larvik.
Hedrumsangen
Blant flere sanger skrevet om og til Hedrum er en pekt ut i Hedrum bygdebok som selve Hedrumsangen. Teksten er av Einar Skaatan og går på de to kjente melodiene til Mellom bakkar og berg utmed havet.
Flyfoto fra 1960-tallet
Galleriet viser Widerøes flyfoto av Hedrum nord for Larvik. Bildene er tatt på 1960-tallet.
American paint horse
American paint horse kommer fra USA og er en amerikansk kveghest, kjent for sin hurtighet og medfødte evner for inndriving av kveg.
Historikk
Ved koloniseringen av New England på Nord-Amerikas østkyst tidlig på 1600-tallet fulgte de engelske hestene med. Der hadde conquistadorene allerede et par hundre år tidligere innført spanske hester, og disse ponniene kaltes for Chickasaw.
For å få ponniene bedre og hurtigere, krysset man de spanske ætlingene med de engelske hestene. Denne kryssingen gjorde hestene hurtigere enn fullblodshestene, og de ble tilstrekkelig eksplosive til å springe hurtig på korte distanser. I 1752 ble hingsten Janus (1746–1780) importert. Den bedekket et stort antall hopper. Avkommet ble jevne, veldig muskuløse, og meget raske hester.
Janus' etterkommere kaltes for «peculiar horses» – underlige hester – fordi de så ut til å være noe mer enn vanlige hester. De løp fortere og sikrere på en kvart mil enn andre hester, hvilket snart endret navnet til «Quarter of a Mile Race Horse».
Ralph Gebstedt
Ralph Gebstedt (født 8. oktober 1971 i Friedrichroda) er en tysk tidligere skihopper som konkurrerte for Øst-Tyskland og så det forente Tyskland.
American paint horse
Historikk
Janus influerte avlen i årene 1750-1800. Han ble far til et stort antall kjente hester og de fleste quarterhester kan i dag spores tilbake til denne hingsten. På denne tiden fantes ingen offisielle stambøker (på de engelske fullblodshestene ble det ført stambok fra 1752) men det virket som hesteeierne og oppdretterne var fryktelig stolte over sine hester, og kunne regne avstamming i mange ledd bakover.
I mange år svor quarteroppdretterne når de i enkelte tilfeller fikk hester med for mye hvitt. Det var ikke helt uvanlig at de ble slått i hjel allerede som nyfødte, andre ble solgt til sirkus eller som paradehester til rodeos. På midten av 50-tallet ble en del venner av de flekkete hestene oppmerksomme på nettopp dette, og satte i gang arbeidet med å innhente flekkete hester med rene Quarter Horse-stammer. I 1962 ble american paint horse Association grunnlagt, [APHA]. Grunnleggeren het Rebecca Tyler, fra Texas. Hun ble også en av de fremste Paint Horse-oppdrettere gjennom tidene.
Ralph Gebstedt
Han deltok i verdenscupen i årene 1989 til 1997, med 19.-plass i 1995/96 som beste sammenlagtplassering. I den tysk-østerrikske hoppuka var 23.-plass i 1994/95 hans beste sammenlagt. Han vant ett verdenscuprenn, i skiflygingsbakken i Planica 24. mars 1991. Han var med i VM i skiflyging i 1990, 1992 og 1996, med 15.-plass i Harrachov i 1992 som beste resultat.
American paint horse
Historikk
Paint Horse har stort sett samme karakter som Quarter Horse, dessuten blandes regelmessig det beste blodet fra Quarter Horse inn i Paint Horse. Paint Horse utgjør ca. 10 % av Quarter Horse-bestanden i USA.
Ralph Gebstedt
Ralph Gebstedt vant kontinentalcupen i 1993/94. I 1997/98, hans siste aktive sesong, ble han nummer 9 sammenlagt. Han ble tre ganger tysk mester individuelt – i normalbakke i 1992 og 1996, og i stor bakke i 1992.
American paint horse
Rasebeskrivelse
Hodet går sammen med halsen i en 45 graders vinkel, med et tydelig mellomrom mellom kinnbenet og halsmuskulaturen. Halsen er middels lang, noe bøyd og vel ansatt, overgående i et par sluttende boger.
Bena skal være strukturert korrekte, harde og tørre. Høvene skal være runde og sterke, med dypt og åpen drakt. Korte kodeledd og små høver. Middels lang og vel markert manke som strekker seg godt tilbake. Bra salleie. Velutviklet bryst. Bredt plasserte framben. Vinkelen på brystet skal harmonere med kryssets vinkel. Kort sterk rygg. Bakdelen er bred, dyp og tung. Så vel øvre, som nedre lårparti skal være velfylt. Bakbena skal være muskelsatt både på innsiden og utsiden, som igjen gir den hurtige akselerasjonen som kjennetegner en Painthorse.
Paint Horse er født med en viss samling, stopper og vender med bemerkelsesverdig letthet. Alltid med hasene godt innunder seg.
Typiske trekk
Det finnes tre forskjellige kombinasjoner av det karakteristiske flekkete mønsteret som kjennetegner rasen: På en tobianomønstret hest vil den mørke fargen vanligvis dekke en eller begge flanker, og beina er vanligvis hvite En overomønstret hest vil vanligvis ha mørke bein og det hvite vil ikke gå over hele ryggen. En toveromønstret hest kan ha to, men i alle fall et blått øye, og den dominerende fargen vil enten være mørk eller hvit.
Hva kan den brukes til
Svært allsidig og atletisk. Brukes til alle typer westernridning, samt engelsk ridning, og er også populær som arbeidshest på kvegranch.
Mankehøyde
Mankehøyden varierer fra 145–165 cm. Hester som er høyere eller lavere enn de angitte mål må godkjennes.
Ideologi
Ideologi kan forstås som et tankesett tuftet på politiske, filosofiske eller religiøse idéer om hvordan verden og samfunnet bør forstås og innrettes.
Ordet ideologi kommer fra de greske ordene idea (tanke, idé) og logos (lære). I moderne dagligtale brukes begrepet ofte overfladisk som sammenfatning av de viktigste synspunktene til en politisk gruppering eller et politisk parti.
Konseptet ideologi i historien
Begrepet ideologi i dets moderne betydning ble formet i de filosofiske og politiske tumultene og stridighetene under den franske revolusjon og ervervet seg flere andre meningsinnhold fra de tidlige dagene av Det første franske keiserdømme og til i dag. Ordet ideologi ble skapt av Destutt de Tracy, en filosof fra opplysningstiden, i 1796 ved å sette sammen delene ide (i nærheten av John Lockes mening av begrepet ide) og logi. Han benyttet det for å referere til et aspekt av hans «ideenes vitenskap» (til studiet i seg selv, ikke emnet for studiet). Han adskilte tre aspekter: ideologi, generell grammatikk og logikk, og betraktet respektivt subjektet, midlene og årsakene for denne vitenskapen. Han argumenterte at blant disse aspektene er ideologi den mest generiske begrepet ettersom «ideenes vitenskap» også inneholder studiet av deres uttrykk og deduksjon.
I henhold til Karl Mannheims historiske rekonstruksjon av meningsendringen av begrepet ideologi, ble den moderne betydningen av begrepet født da Napoléon Bonaparte (som politiker) benyttet det på en fornærmende måte mot «ideologene» (en gruppe som omfattet Cabanis, Condorcet, Constant, Daunou, Say, Madame de Staël og Tracy) for å uttrykke småligheten hos hans (liberale republikanske) politiske motstandere.
Kanskje den mest tilgjengelig kilden for den nær opprinnelige betydningen av «ideologi» er Hippolyte Taines verk om Ancien régime (første bind av Opprinnelsene til samtidens Frankrike). Han beskrev ideologi heller som en undervisningsfilosofi ved den sokratiske metode, men uten det utstrakte ordforrådet hinsides hva den generelle leser allerede hadde, og uten eksempler fra observasjon som praktisk vitenskap ville trenge. Taine identifiserte det ikke bare med Destutt de Tracy, men med hele hans miljø, og inkluderte den franske filosofen Étienne Bonnot de Condillac som en av dets forgjengere. (Tracy leste verkene til Locke og Condillac mens han satt fengslet i tiden under Skrekkveldet).
Ordet «ideologi» ble dannet lenge før russerne dannet «intelligentsia», eller før adjektivet «intellektuell» refererte til en form for person (se substantiv), det vil si en intellektuell. Således var ikke disse ordene tilgjengelige da den beregnende Napoleon Bonaparte benyttet ordet «ideologues» for å latterliggjøre sine intellektuelle motstandere. Gradvis mistet imidlertid begrepet «ideologi» noe av sitt nedsettende innhold, og har utviklet seg til å bli et nøytralt begrep for analyse av ulike politiske meninger. Ideologiske referanser er viktige for mange mennesker over hele verden. Karl Marx benyttet begrepet hyppig i sine verker.
Analyse av ideologi
Meta-ideologi er studiet av strukturen, formen, og manifestasjonen av ideologiene. Meta-ideologi hevder at ideologi er en sammenhengende system av ideer, hvilende på noen få grunnleggende antagelser om virkeligheten som har eller ikke har et faktisk grunnlag, men som er subjektive valg som tjener som såkorn som nye tanker kan spire fra. Sett fra dette perspektivet er ideologier hverken riktige eller gale, men kun en relativ intellektuell strategi for å kategorisere verden. Plussene og minusene til ideologien strekker seg fra livskraft og begeistring fra oppriktige tilhengere til ideologisk ufeilbarlighet. Overdreven og urimelig behov for visshet ligger på lur i fundamentalistiske nivåer i politikken, religionen, og andre steder.
Verkene til George Walford og Harold Walsby, som rubriseres som systematisk ideologi, er forsøk på å undersøke forholdet mellom ideologi og sosiale systemer.
David W. Minar har beskrevet seks ulike måter hvor ordet «ideologi» har blitt benyttet:
For Willard A. Mullins er en ideologi bestående av fire grunnleggende karakteristikker:
Mullins framhevet at en ideologi skulle stå i kontrast til beslektet (men forskjellig) emner som utopi og historiske myter.
Den tyske filosofen Christian Duncker har etterlyst en «kritisk refleksjon av det ideologiske konsept» (2006). I sitt verk har han strebet etter å føre det ideologiske konsept i forgrunnen foruten også de nært tilknyttede betydningene av erkjennelsesteori og historie. I dette verket er begrepet ideologi definert som et system av presentasjoner som uttrykkelig eller underforstått hevder den absolutte sannhet.
Selv om ordet «ideologi» blir hyppigst funnet i den politiske diskurs, er det mange ulike former for ideologi: politiske, sosiale, erkjennelsesmessige, etiske, og videre.
Per Berg
Per Berg (født 18. februar 1945) er en tidligere Lillestrøm-spiller. Berg spilte 472 obligatoriske kamper for Lillestrøm SKs a-lag i perioden 1964 til 1979. Fra 2004 var han eier av Lillestrøm Sportsklubb AS gjennom entreprenørselskapet Øie AS. Etter å ha reddet fotballklubben fra konkurs, solgte Øie AS i 2007 firmaet tilbake til moderklubben for en symbolsk sum av fire kroner.
Berg er nå styreleder og storsponsor for Lillestrøms kvinnelag, i tillegg til stillingen som partner i Øie Eiendomsutvikling AS.
Isaac Newton
Isaac Newton (født, død ) var en engelsk matematiker, fysiker, astronom, alkymist, kjemiker, oppfinner, og naturfilosof. Han blir betraktet som en av tidenes største vitenskapsmenn og matematikere.
Hans hovedverk, Philosophiae Naturalis Principia Mathematica (ofte bare kalt Principia), ble publisert i 1687. Gjennom dette verket la Newton grunnlaget for den klassiske mekanikken. Han gikk ut fra Keplers lover for planetenes bevegelser, og han var den første til å vise at bevegelsen til objekter på jorda og objekter i himmelrommet følger de samme lovene. Newton gjorde også store oppdagelser i matematikken, og sammen med Leibniz regnes han som grunnleggeren av matematisk analyse (ofte kalt kalkulus). I hovedverket hadde Newton også teorien om at jorden var noe flatklemt rundt ved polene, siden jorden roterer rundt siden egen akse. Da mente han at rotasjonskraften ville trekke ekvatorområdene noe ut fra sentrum, og denne kraften ville avta mot polene. Dette ble senere bevist helt nøyaktig av Struves meridianbue.
Tidlige år
Isaac Newton ble født i Woolsthorpe i England. Han var sønn av en bonde, og familien eide både jord og dyr. Newton ble visstnok født før termin, og det var ikke mange som trodde han ville leve opp. Faren, som også het Isaac Newton, døde tre måneder før sønnen kom til verden. Ellers er det ikke så mye vi vet om ham.
Moren, Hanna Ayscough, giftet seg på nytt da Isaac var tre år gammel. Hun forlot hjembyen for å bo hos sin nye mann, mens Isaac flyttet inn hos bestemoren, Margery Ayscough. Han begynte først på landsbyskolen der han bodde, men ble senere sendt til skole i nabobyen Grantham. Mens han gikk på skole der, bodde han hos byens apoteker, William Clarke. Han ble etter hvert forlovet med Clarkes datter Anne, før han reiste til universitetet i Cambridge som 20-åring. Ifølge andre kilder het jenta Katherine og ikke Anne, og det er mye som tyder på at de to aldri ble forlovet.
Fra han var 12 til han var 17 år, gikk Isaac på The King's School i Grantham. Da ble han tatt ut av skolen for en periode, fordi moren ønsket at han skulle bli bonde. Dette gikk svært dårlig, og ved en anledning skal han visstnok ha satt fyr på låven under et eksperiment. Til slutt ser det ut til at skolens rektor fikk overtalt Newtons mor til å la sønnen fortsette skolegangen, og da han var 18 år fullførte han skolen med strålende resultat.
Studentlivet
Som attenåring begynte han å studere på Trinity College ved Universitetet i Cambridge. På den tiden var Trinity preget av teoriene til Aristoteles, men Newton foretrakk mer moderne filosofer som Descartes. Han leste også arbeidene til astronomene Galilei, Kopernikus og Kepler. Newton blandet seg fort med de mer etablerte studentene, og han leste det han selv ville når han hadde mulighet for det. Matematikken tok over for de mer «matnyttige» jusstudiene, og en av professorene, Isaac Barrow (1630–1677) så etter hvert hvilket geni han hadde fått som elev.
Laurent Fabius
Bakgrunn
Laurent Fabius var sønn av antikvitetshandleren André Fabius (1908–1984), en askenasisk jøde som konverterte til katolisismen under første verdenskrig. Moren var Louise Strasburger-Mortimer (1911-2010), en amerikansk katolikk. Foreldrene oppdro gutten i den katolske tro. Han hadde sin skolegang ved parisgymnasiene Janson-de-Sailly og Lycée Louis-le-Grand, og fortsatte deretter ved to elitehøyskoler, først Institut d'études politiques i Paris (avslutning som agrégé i filosofi), og så ved ENA (avgangsklassen 'François Rabelais' (1971–1973)).
Isaac Newton
Gud som mekaniker
Newton, som var antitrianist, ville rense kristendommen for mystikk, som han jevnførte med uvitenhet og overtro, og forvandle den til et logisk, mekanisk system. I hans verdensbilde var naturen passiv, med Gud som eneste kilde til aktivitet, selve den guddommelige «Mechanick» – mekaniker. Newton mente han førte bevis for Guds eksistens ved å påpeke at himmellegemenes tyngdekraft skulle ha trukket dem sammen til én kjempemessig masse, men at «et tenkende vesen» i stedet plasserte dem spredt i universet for å hindre dette. Professor i arabisk ved Oxford, Edward Pococke, fortalte Newton at det latinske deus (= gud) var avledet av det arabiske du (= herre), noe Newton tolket dithen at Guds fremste attributt ikke var fullkommenhet, slik Descartes hevdet, men herredømme. Newton mente at Gud blir synlig for oss gjennom vår iakttagelse av verden. Et forklaringsproblem dukket opp fordi han anså universet som uendelig og uforanderlig, for hvor var da Gud i systemet? Newton tenkte seg at Gud ikke skapte verden gjennom en viljesakt, men at verden eksisterer som en nødvendig følge av at Gud er overalt - han utgjør det rom og den tid vi eksisterer i.
Laurent Fabius
Bakgrunn
Etter endt utdannelse begynte han i statstjeneste i 1973 og ble Cour des Comptes og i 1981 rapportør i statsrådet.
Isaac Newton
Gud som mekaniker
I sin studietid skrev Newton en liste over synder han mente å ha begått, slik som å ha bakt paier på sabbaten. Siden tenkte han seg at hans vitenskapelige oppdagelser egentlig var gjenoppdaget «urgammel visdom» fra førkristne sivilisasjoner, som etter hans syn hadde kjent universets lover og overlevert dem i kodet form i myter og helligdommer. Newton oppfattet katolisisme, anglikansk tro og kalvinisme som kjetterske trosretninger. Treenigheten som er et kjernepunkt i tradisjonell kristendom, var ikke noe han fant spor av i oldkirken. Han var enig med arianismen i at Kristus ikke var guddommelig. For Newton var hans religiøse overbevisning en personlig sak som han ikke gikk ut med offentlig, og hans synspunkter var da også særdeles kontroversielle, bare tiår etter at kjettere var blitt brent på bål i England. Etter hans død gjemte slektningene hans det han hadde skrevet om religion og alkymi av frykt for at det kunne skadet hans ettermæle. Mange av disse dokumentene ble først tilgjengelige for forskere etter at de ble overført til mikrofilm i 1991.
Laurent Fabius
Politikk
Fabius hadde tidlig sluttet seg til kretsen rundt François Mitterrand, som han arbeidet tett sammen med i de påfølgende år.
Isaac Newton
Gud som mekaniker
I Newtons øyne var avgudsdyrkelse en synd, og han mente at den sanne gudsdyrkelsen - av den ene sanne gud - først var korrumpert til avgudsdyrkelse etter Noahs død, da de gamle sivilisasjoner tok til å dyrke de samme tolv guder under ulike navn. Mens Gud jevnlig forsøkte å kalle menneskene tilbake til den sanne monoteistiske religion ved å sende dem profeter som Moses og Jesus, gjenopptok flertallet like sikkert avgudsdyrkelsen. Selv kristendommen praktiserte avgudsdyrkelse ved å tilbe Kristus som Gud i Treenigheten.
Denne teorien arbeidet Newton med fra 1680-årene, stort sett i hemmelighet. Hans Theologiae gentilis origines philosophicae (= Den kristne teologiens filosofiske opphav), heretter omtalt som Origines, var en religionshistorie der Newton argumenterte for at Noah og hans sønner etter syndfloden ble betrodd oppgaven med å gjenopplive den sanne tro som Adam og Eva var blitt opplært i. Men også Noahs religion forfalt og måtte reformeres av Moses. Newton skriver oppgitt: «Verden vil bedras», for heller ikke etter Moses' reform gikk det bedre. Falske guder ble innført igjen. Så ble da Kristus født som et nytt forsøk på å gjenopplive den sanne tro. I et planlagt 11. kapitel av Origines ville Newton vise hvordan Noahs tro var før innføringen av falske guder. Egentlig sa Newton at Treenigheten var en tilsvarende innføring av falske guder.
Laurent Fabius
Politikk
Da Mitterrand ble valgt til president i 1981, ble Fabius hans budsjettminister. To år etter ble han industri- og forskningsminister. I 1984 ble han landets statsminister, 37 år gammel. Han ble betegnet som sosialliberal i motsetning til forgjengeren Pierre Mauroy, som anses for å være mer tradisjonell sosialist. Da sosialistpartiet tapte valget i 1986, gikk han av.
I 2005 anbefalte Laurent Fabius de franske velgerne å stemme «Non» til EUs forfatningstraktat. Mange observatører har antydet at det var snakk om en strategisk manøver for å komme i posisjon foran presidentvalget i 2007, snarere enn et uttrykk for Fabius' politiske overbevisning.
Isaac Newton
Matematikk
I 1669 ble Newton professor i matematikk ved Universitetet i Cambridge, i den stillingen som var blitt opprettet av Henry Lucas i 1663 (kalt the Lucasian Chair). Enhver lærer ved universitetene i Cambridge og Oxford på den tiden måtte være ordinerte prester, men i den stillingen Newton fikk var det ikke noe krav at en var aktiv i kirken. Newton argumenterte for at dette burde frita ham for ordinasjonskravet, og dette fikk han den nødvendige tilslutningen til fra kong Karl II.
Laurent Fabius
Politikk
I slutten av 2006 trakk han tilbake sitt presidentkandidatur, da alle opinionsmålinger pekte på Ségolène Royal som den sosialisten med størst sjanser til å bli valgt til Frankrikes president i 2007. Fabius tilhører partiets venstreside og har ofte befunnet seg i opposisjon mot majoritetsgrupperingen, først mot Lionel Jospin og senere mot François Hollande.
Isaac Newton
Matematisk utregning av tyngdekraften
Newton brukte en ligning til å regne ut hvordan tyngdekraften fungerer. Månen faller mot Jorden med ca. en millimeter i sekundet, beregnet ut fra lengden på dens bane og tiden den bruker på en runde. (Hvis den ikke falt, ville den fortsatt i en rett linje ut i verdensrommet.)
Laurent Fabius
Politikk
I 2012 ble han Frankrikes utenriksminister. Han hadde dette vervet først i regjeringen Valls og denere i regjeringen Valls II. Den 10. februar 2016 ble det kjent at han går av som utenriksminister og at han er nominert til posten som leder for Forfatningsrådet (Conseil constitutionnel).
Fabius ble i 2000 hedret med storkors av Den Kongelige Norske Fortjenstorden.
Isaac Newton
Matematisk utregning av tyngdekraften
Jordens diameter er ca. 12 800 km, så vi befinner oss ca. 6400 km over Jordens sentrum, mens månen sirkler ca. 384 000 km over Jordens sentrum, og er altså ca. 60 ganger lenger unna enn oss.
Newtons arbeider
Newton leverte viktige arbeider på flere områder, men følgende tre publikasjoner regnes ofte som hovedverkene hans:
Newtons bevegelseslover
De newtonske bevegelseslover ble godtatt som ubestridelige lover i mekanikken inntil slutten av 1800-tallet. Etter at Albert Einstein (1879–1955) la frem sin relativitetsteori, blir Newtons lover regnet som spesialtilfeller av mer generelle lover. Newtons lover gjelder bare for legemer som beveger seg med liten fart sammenliknet med lysfarten.
Newtons første lov: Når resultatet av alle kreftene som virker på en gjenstand er lik null, er gjenstanden i ro eller i bevegelse med konstant fart langs en rett linje.
Hvis, så er \vec{v} konstant. Motsatt gjelder det også at hvis \vec{v} er konstant, så er.
Newtons andre lov: Når en kraft virker på et legeme vil legemet akselerere etter formelen, hvor er resultantkraften, m er legemets masse og \vec{a} er akselerasjonen.
Newtons tredje lov: Når det virker en kraft på et legeme, virker det en like stor og motsatt rettet kraft fra legemet.
Camaquã
Camaquã er en kommune i delstaten Rio Grande do Sul i sørregionen av Brasil.
Vane
En vane eller uvane er en automatisk oppførselsrutine som gjentas regelmessig, uten at man tenker over det. De er lærte, ikke instinktmessige, menneskelige oppførseler som kommer automatisk, uten eksplisitt synkron intensjon av personen. Personen er kanskje ikke oppmerksom på eller bevisst eller klar over oppførselen. Når personen blir gjort oppmerksom på oppførselen kan de ofte greie å kontrollere den.
Vane er en viktig del av definisjonen for slik fundamentale psykologiske konsepter som selv-konsept.
Celtic Park
Celtic Park er hjemmebanen til det skotske fotballaget Celtic FC. Stadionet ligger i bydelen Parkhead i Glasgow i Skottland. Celtic-fansen kaller banen for Paradise. Celtic Park er det største fotballstadionet i Skottland, med en kapasitet på 60 832.
Celtic Park er den idrettsarena i Skottland med nest største tilskuerkapasitet, etter rugbybanen Murrayfield Stadium i Edinburgh, og den sjette største på De britiske øyer, etter Murrayfield, Old Trafford, Twickenham, Wembley og Millennium Stadium.
Historie
Celtic ble stiftet i november 1887, og det første Celtic Park lå på det nordøstlige veikrysset Springfield Road og London Road i Parkhead på en leid tomt fra 1888, hvor det første stadionet ble bygget på dugnad i løpet av seks måneder. Åpningskampen var mellom Hibernian og Cowlairs. Celtic spilte sin første kamp her 28. mai 1888 mot Rangers, en kamp hjemmelaget vant 5–2. Den første internasjonale kampen var en British Home Championship-kamp mellom og  28. mars 1891. Da landeieren økte den årlige tomteleien fra £50 til £450 i 1892, måtte klubben flyttet til et nedlagt teglverk, ca. 200 meter fra den tidligere banen. Denne tomten ble utviklet til en oval formet arena med hovedsakelig skrånende ståtribuner. Hovedtribunen ble tegnet av Archibald Leitch, og han har designet hjemmebanene til Rangers, Sunderland og Everton, tilsammen rundt 20 baner i Storbritannia. Gressmatten på det nye stadionet ble importert fra det irske grevskapet Donegal av den irske nasjonalisten Michael Davitt og plantet med shamrocks. Den nye banen åpnet 20. august 1892. Det nye anlegget ble en umiddelbar suksess. En journalist skrev at flyttingen var som å «dra fra gravlunden til å komme inn i paradiset» («leaving the graveyard to enter paradise», noe som førte til at banen fikk kallenavnet «Paradise». Åpningskampen på det nye stadionet var en kamp mellom Celtic og Renton 20. august 1892.
Stadionet fikk umiddelbart høye tilskuertall og billettinntekter. 45,107 tilskuere var blant annet tilstede på kampen mellom Skottland og England i det britiske mesterskapet i 1894. I 1897 kjøpte Celtic tomten for £100,000.
I 1927 brant den gamle Main Stand, og en ny med 4,800 seter ble åpnet i 1929. Tilskuerrekorden ble satt under et Old Firm-oppgjør 1. januar 1938, med 83,500 tilskuere. Blant annet som følge av Celtic' sportslige suksess under Jock Stein, økte tilskuertilslutningen til Celtic, og Celtic Park var under stadig utvidelse i årene 1957 til 1971. Blant annet ble tribunene utvidet og etter hvert overbygget, de brennbare tregulvene ble erstattet av betong og seter ble montert. Flombelysning ble installert i 1959 og ble første gang brukt i en treningskamp mot Wolverhampton 12. oktober 1959.